
REFERAT
Conform prevederilor art. 49, lit. c, din O.U.G. 78/2000 privind regimul deşeurilor, autorităţile administraţiei publice locale au obligaţia să elaboreze strategii şi programe proprii pentru gestionarea deşeurilor. 
Pentru elaborarea „Planului Local de Gestionare a Deşeurilor în municipiul Timişoara”, Primăria Municipiului Timişoara a încheiat, în anul 2007, un contract de prestări servicii cu S.C. ARGIF – PROIECT S.R.L., Piteşti. Acest Plan Local de Gestionare a Deşeurilor a fost elaborat şi depus la Agenţia Regională Pentru Protecţia Mediului Timişoara spre avizare şi a fost aprobat fără aviz de mediu, conform deciziei finale nr. 862RP din 16.06.2008.
Obiectul Planului Local pentru Gestionarea Deşeurilor sunt deşeurile municipale nepericuloase şi periculoase (deşeuri menajere şi asimilabile din comerţ, industrie şi instituţii), la care se adaugă alte fluxuri speciale de deşeuri: deşeurile de ambalaje, deşeurile din construcţii şi demolări, nămoluri de la epurarea apelor uzate orăşeneşti, vehicule scoase din uz şi deşeuri din echipamente electrice şi electronice, conform H.G. 856/2002.

Având în vedere cele prezentate,

PROPUNEM:

Aprobarea de către Consiliul Local al Municipiului Timişoara a  Planului Local de Gestionare a Deşeurilor pentru Municipiul Timişoara.

